Diari Oficial de la Generalitat Valenciana


Sumari del DOGV 4628, del 12-11-2003 (2003/11868)

Informació pública del projecte de reparcel·lació forçosa de la unitat d'execució única del sector Sud en sòl urbà del Pla General d'Ordenació Urbana de Foios.
---------------------------------------------------------------------------------------------------------------------------------------------------------------

### Dades del document

Número de DOGV
:   4628

Data del DOGV
:   12-11-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11604


Organisme emissor
:   Ajuntament de Foios

Tipus de document
:   Anunci

Informació pública del projecte de reparcel·lació forçosa de la unitat d'execució única del sector Sud en sòl urbà del Pla General d'Ordenació Urbana de Foios. [2003/F11689]
  
El Ple de l'Ajuntament de Foios, en la sessió ordinària del dia 25 de setembre de 2003, va adoptar l'acord següent:
  
«3. Al·legacions projecte de reparcel·lació sector Sud.
  
Vist l'expedient que es tramita per a l'aprovació del projecte de reparcel·lació del sector Sud, després de l'exposició pública d'este.
  
Vist que es va presentar el projecte de reparcel·lació del sector Sud del Pla General d'Ordenació Urbana la delimitació del qual va ser aprovada per l'Ajuntament de Foios en Ple en la sessió del dia 28 de juny de 2001, redactat per l'equip Estudio de Arquitectura de Paterna.»
  
Vist que mitjançant el Decret de l'Alcaldia número 17, de 12 de febrer de 2003, es va resoldre sotmetre el projecte esmentat a informació pública, tràmit que s'ha desenvolupat d'acord amb el que s'establix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Vist que durant el tràmit d'informació pública del projecte es van presentar al·legacions per les persones que s'allisten, amb el contingut que figura en l'expedient administratiu:
  
a) Concepción i Francisco Rodrigo Saurí.
  
b) Francisco i José Bendicho Carceller.
  
c) María José del Carmen Carceller Pastor.
  
d) Félix Rausell Carceller i Vicenta Donderis Badía, Ana i Juan Adolfo Rausell Donderis.
  
e) Manuel José Jordán Ligorit.
  
f) José Ros Rodrigo.
  
Vist que l'equip redactor del projecte ha emés el corresponent informe en relació amb les respectives al·legacions amb el contingut que figura en l'expedient.
  
Atés que l'article 69.1.c) de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, establix:
  
«c) Si apareixen titulars registrals no tinguts en compte en elaborar el projecte exposat al públic, se'ls donarà audiència per 10 dies abans de l'aprovació definitiva. El mateix es farà als afectats per modificacions que, respecte del projecte inicialment elaborat, s'acorden durant la seua tramitació.»
  
Atés que l'informe de l'equip redactor proposa l'estimació de diverses de les al·legacions formulades que comporten la modificació del projecte de reparcel·lació, l'ajuntament, després de deliberar, per huit vots a favor corresponents als membres integrants dels partits polítics PSPV-PSOE, Bloc-EV i L'Entesa, que representen la majoria absoluta del nombre legal dels membres que l'integren, i tres abstencions dels membres pertanyents al grup PP, va acordar:
  
1. Tindre com a part en l'expedient els interessats que han presentat al·legacions dins del període d'informació pública.
  
2. Estimar i desestimar les al·legacions formulades pels interessats conforme a la respectiva proposta formulada per l'equip redactor.
  
3. Procedir a la modificació del projecte de reparcel·lació del sector Sud en el sentit d'albergar les al·legacions estimades als interessats.
  
4. Concedir un termini de 10 dies als afectats per la referida modificació perquè puguen formular les al·legacions que els convinguen segons dret, conforme al que s'establix en l'article 69.1.c) de la Llei de la Generalitat Valenciana 6/1994, de 15 de novembre, Reguladora de l'Activitat Urbanística...»
  
Les al·legacions que, si fa al cas, es formulen seran presentades davant de l'Ajuntament de Foios, plaça del Poble, s/n.
  
I a fi de dotar de les màximes garanties el procediment, a l'empara del que s'establix en l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat dels quals és desconeguda, o sent coneguda, és desconeix el seu domicili, així com respecte de qualssevol altres titulars de béns i drets afectats per l'actuació, la titularitat, la identitat o el domicili dels quals no consten en el present procediment.